Դարյա Մորոզ

Դարյա Յուրևնա Մորոզ (, ), կինոյի և թատրոնի ռուս դերասանուհի, Ռուսաստանի Դաշնության վաստակավոր արտիստուհի (2018)(2018)։ «Նիկա» մրցանակի երկակի դափնեկիր (2009, 2015)։

Կենսագրություն 
Դարյա Մորոզը ծնվել է 1983 թվականի սեպտեմբերի 1-ին Լենինգրադում (ներկայում՝ Սանկտ Պետերբուրգ), դերասանուհի Մարինա Լևտովայի և դերասան ու ռեժիսոր Յուրի Մորոզի ընտանիքում։ Կինոյում առաջին անգամ նկարահանվել է երեք ամսականում. այդ ժամանակ ռեժիսոր Դինարա Ասանովան նկարահանում էր «Լավ, թանկագին, սիրելի, միակ» () ֆիլմը, և պահանջվում էր նորածին տղա, որին, ըստ սյուժեի, փորձում են առևանգել։ Այդ երեխայի դերում էլ նկարահանվել է Դարյա Մորոզը. ֆիլմի վերջում պարզվում է, որ նորածինն աղջիկ է Դաշենկա անունով։

Մանկության տարիներին Դարյա Մորոզն զբաղվել է գեղարվեստական մարմնամարզությամբ, սակայն մարզիչը նրա մեջ չի տեսել մարզիկի տաղանդ։ Հետագայում նա զբաղվել է գեղասահքով, հաճախել անիմացիոն ստուդիա, գեղանկարչության ստուդիա, թատերական ստուդիա։ Դպրոցում սովորելու տարիներին շարունակել է խաղալ կինոյում՝ նկարահանվելով հինգ ֆիլմերում՝ «Ընտանիքավոր» (), «Սև քառակուսի», «Ռուսական ռեգթայմ», «Միջին տարիքի ճգնաժամ», «Մահվան տնօրինություն»։

Գեորգի Դանելիան Դարյա Մորոզին հրավիրում է նկարահանվելու իր «Ճակատագիր» () ֆիլմում, որ էկրան է բարձրացել 2000 թվականին։ Դա եղել է դերասանուհու առաջին մեծ դերը կինոյում, որի համար նա արժանացել է «Կինոտավր-2000» կինոփառատոնի ժյուրիի կողմից հատուկ հիշատակման։

Դարյա Մորոզը սովորել է Մոսկվայի գեղարվեստական ակադեմիական թատրոնի դպրոց-ստուդիայում՝ Ռոման Կոզակի ու Դմիտրի Բրուսնիկինի կուրսում։ 2003 թվականին նա ավարտել է կրթությունն ու ընդունվել Մոսկվայի Անտոն Չեխովի անվան գեղարվեստական թատրոնի թատերախումբ։

2005 թվականին Դարյա Մորոզն ավարտել է Սցենարիստների ու ռեժիսորների բարձրագույն դասընթացների պրոդյուսերական ֆակուլտետը (Վ. Արսենևի արվեստանոց)։

2009 թվականին Դարյա Մորոզը երգչուհի Պելագեայի հետ մասնակցել է Ռուսաստանի Առաջին ալիքի «Երկու աստղ» նախագծին։

Անձնական կյանք 
 Ամուսինը՝ Կոնստանտին Բոգոմոլով, ռեժիսոր,
Դուստր՝ Աննա, ծնվել է 2010 թվականի սեպտեմբերի 5-ին։

Մրցանակներ 
 2001 – Վլադիկավկազի կինոփառատոնի մրցանակ կնոջ լավագույն դերակատարման համար (ֆիլմ «Дикарка»)
 2006 – Չիկագոյի միջազգային կինոփառատոնի Silver Hugo մրցանակ կնոջ լավագույն դերակատարման համար (ֆիլմ «Կետ», Վիկտորյա Իսակովայի ու Աննա Ուկոլովայի հետ համատեղ)
 2006 – Ռուսական կինոյի փառատոն Օնֆլյորում – մրցանակ կնոջ լավագույն դերակատարման համար (ֆիլմ «Նանկինյան բնանկար»)
 2006 – «Ճայ» թատերական մրցանակ (ներկայացում «Ապրիր և հիշիր»)
 2009 – «Նիկա» կնոջ լավագույն դերակատարման համար (ֆիլմ «Ապրիր և հիշիր»)
 2015 – «Նիկա» մրցանակ երկրորդ պլանի կնոջ լավագույն դերակատարման համար (ֆիլմ «Հիմար»)
 2015 – «Виват кино России!» կինոփառատոնի մրցանակ հեռուստասերիալում կնոջ լավագույն դերակատարման համար («Շուշաններով տունը»)
 2018 – Ռուսաստանի Դաշնության վաստակավոր արտիստ — հայրենական մշակույթի, արվեստի, զանգվածային լրատվամիջոցների զարգացման գործում ունեցած մեր ներդրման և բազմամյա բեղմնավոր աշխատանքի համար

Արվեստ

Դերեր թատրոնում 
Մոսկվայի թատրոն-ստուդիա Օլեգ Տաբակովի ղեկավարությամբ 
 2000 – «Ավազե մարդ», ռեժիսոր՝ Ալեքսանդր Մարին – Կլարա + Կոպելիա
 2003 – «Тёзка Швейцера», Վիկտոր Շենդերովիչ, ռեժիսոր՝ Ալեքսանդր Ձեկուն – Ֆեմա
 2005 – «Болеро», Պավել Կոգոուտ, ռեժիսոր՝ Վլադիմիր Պետրով – Աննա
 2009 – «Գայլեր ու ոչխարներ», ըստ Ալեքսանդր Օստրովսկու պիեսի, ռեժիսոր՝ Կոնստանտին Բոգոմոլով – Կուպավինա
 2012 – «Տարին, երբ ես չծնվեցի», ըստ Վիկտոր Ռոզովի «Խլահավի բույնը» պիեսի, ռեժիսոր՝ Կոնստանտին Բոգոմոլով – Իսկրա Սուդակովա
 2014 – «Ճայը», Անտոն Չեխով, ռեժիսոր՝ Կոնստանտին Բոգոմոլով – Մաշա

Մոսկվայի Անտոն Չեխովի անվան գեղարվեստական թատրոն
 2001 – «Ю», Օլգա Մուխինա, ռեժիսոր՝ Եվգենի Կամենկովիչ – Պիրոգովա 2002 – «Հավերժություն ու էլի մեկ օր», Միլորադ Պավիչ, ռեժիսոր՝ Վլադիմիր Պետրով – Կալինա 2003 – «Նա, ով ստանում է ապտակներ», Լեոնիդ Անդրեև, ռեժիսոր՝ Ռայա-Սինիկա Ռանտալա – Կոնսուելա «Ամադեուս», Պիտեր Շեֆեր, ռեժիսոր՝ Մարկ Ռոզովսկի – Կատարինա Կավալերի «Դաջված վարդ», Թենեսի Ուիլյամս, ռեժիսոր՝ Մարկ Ռոզովսկի – Ռոզա դելա Ռոզա 2004 – «Տարտյուֆ», Մոլիեր, ռեժիսոր՝ Նինա Չուսովա – Մարիանա 2004 – «Изображая жертву», Պրեսնյակով եղբայրներ, ռեժիսոր՝ Կիրիլ Սերեբրեննիկով – Օլգա 2006 – «Учитель словесности», Անտոն Չեխով, ռեժիսոր՝ Նիկոլայ Շեյկո – Լյուդմիլա 2006 – «Ապրիր և հիշիր», Վալենտին Ռասպուտին, ռեժիսոր՝ Վլադիմիր Պետրով – Նաստյոնա 2007 – «Տասներկու պատկեր նկարչի կյանքից», Յուրի Կուպեր, ռեժիսոր՝ Վլադիմիր Պետրով – Անծանոթուհի 2007 – «Կինը ծովից», Հենրիկ Իբսեն, ռեժիսոր՝ Յուրի Երյոմին – Բոլետա 2009 – «Ազնվականների բույնը», Իվան Տուրգենև, ռեժիսոր՝ Մարինա Բրուսնիկինա – Վարվառա
 2012 – «Իրադարձություն», Վլադիմիր Նաբոկով, ռեժիսոր՝ Կոնստանտին Բոգոմոլով – Էլեոնորա Շնապ
 2013 – «Իդեալական ամուսին։ Կատակերգություն», Օսկար Ուայլդի ստեղծագործությունների մոտիվներով, ռեժիսոր՝ Կոնստանտին Բոգոմոլով – Գերտրուդա Տերնովա 2013 – «Կարամազովներ», Ֆեոդոր Դոստոևսկու վեպի մոտիվներով, ռեժիսոր՝ Կոնստանտին Բոգոմոլով – Կատյա
 2015 – «Ոսկերչի հոբելյանը», Նիկոլա Մակոլիֆ, ռեժիսոր՝ Կոնստանտին Բոգոմոլով – Քեթի

Ազգերի պետական թատրոն
 2014 – «Գարգանտյուա և Պանտագրյուել» ըստ Ֆրանսուա Ռաբլեի վեպի, ռեժիսոր՝ Կոնստանտին Բոգոմոլով'' 
 2015 – «Պուշկինի հեքիաթները», ըստ Ալեքսանդր Պուշկինի ստեղծագործությունների, ռեժիսոր՝ Ռոբերտ Ուիլսոն

Սանկտ Պետերբուրգի պետական դրամատիկական թատրոն «Приют Комедианта»
 2011 – «Լիր։ Կատակերգություն», ռեժիսոր՝ Կոնստանտին Բոգոմոլով – Սեմյոն Միխայլովիչ Կոռնուել

Ֆիլմագրություն

Ծանոթագրություններ

Արտաքին հղումներ
 Դարյա Մորոզը Մոսկվայի Ա. Չեխովի անվան գեղարվեստական թատրոնի կայքում

Ռուս դերասանուհիներ
Ռուսաստանի Դաշնության վաստակավոր արտիստներ
«Նիկա» մրցանակի դափնեկիրներ
ՄԳԱԹ դպրոց-ստուդիայի շրջանավարտներ
«Ոսկե դիմակ» մրցանակի դափնեկիրներ
Սցենարիստների և ռեժիսորների բարձրագույն դասընթացների շրջանավարտներ
Ռուս կինոդերասանուհիներ
Ռուս հեռուստատեսային դերասանուհիներ
Խորհրդային դերասանուհիներ